Tussen engele – wolfshadowwhispers
Iemand het een dag vertel dat as iemand dood gaan word die persoon ‘n engel word. Ek weet nie waar die oningeligte dromer sy kennis vandaan gekry het nie. Daar staan niks in die Bybel oor mense wat engele word nie. Engele is wesens wat in mense kan verander en wat duiwels kan word… dit weet ek. Ek weet ook daar is vertel dat Satan God se mooiste Engel was, maar ander het weer beweer die duiwel het ‘n bokkop… wat is so mooi aan ‘n bokkop? Mense maak mekaar net deurmekaar.
Mense het ‘n obsessie met engele. Daar is Engele wat aanbid word en Engele wat gebruik word in toordery byvoorbeeld mense wat die aartsengel Gabriel oproep in een of ander abracadabra goël-dinges. Gaan Google of Wikipedia as jy my nie glo die, die snert bestaan. Die wolf stel nie belang in goël-dinges of om tot engele te bid nie. Nee, my liefde vir engele is om hulle te geniet in begrafplase, om hulle af te neem en te bewaar vir die nageslagte want daar is mos etters wat grafstene gaan verniel en hulle almal behoort in die tronk… geen respek vir die dood nie.
Ek hou van begrafplaas engele. Ons noem hulle Engele maar die bybel het ook nie vertel dat engele so lyk nie. Volgens die bybel het Engele vier koppe en meer as een paar vlerke maar ek gaan nie nou die verse opsoek nie, dis julle job. Ek weet wel dat die Sumeriërs ook in Engele geglo het eeue voor die Bybel geskryf is en hullle engele het soos mense met twee vlerke gelyk. Snaaks dat die Engel in ons begrafplase nie die vierkoppige bybelse monsters is nie, maar wel die Sumeriese mens-met-vlerk gedaanstes…
Wel, alles wat hier staan is my navorsing en as julle my kan verkeerd bewys asseblief deel met my julle links of bewyse. Ons almal leer by mekaar.
Groetnis my engele,
begrafplaas engele, begrafplase, engel, goël-dinges
5 thoughts on “Tussen engele”
Junie 19, 2017 at 3:04 nm
Ek is nou weer nie mal oor die engel-beeldjies en prentjies nie. Ek is ietwat ongelowig oor die feit dat almal wat dood is altyd sulke goeie mense was dar hulle virseker hemel toe sal gaan en dus ‘n engeltjie-beeldjie waardig is.
Junie 19, 2017 at 3:38 nm
Seg ek ook!
Ek is net mal oor engel-beelde in begrafplase. Mens kry hierdie siek mense wat honderde engele in hulle tuine en slaapkamers op die mure plak en as ornamente het… Dis gaga…
Junie 19, 2017 at 8:51 nm
Kan ek nou nie help om te wonder…geliefde paartjies of man ek vrou wat mekaar ‘my engel’ noem…watse engel is dit😉
Ek wonder steeds oor die afkop vooruitstrewende engel beeld in Swartruggens begrafplaas, wat is die storie daar agter??
Junie 19, 2017 at 8:53 nm
Wilde raai, die foto Rebekkastr?
Julie 10, 2017 at 10:42 vm